Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: szóló 1997. évi LXXXII. törvény alapján történő vagyonkezelés.
Paragraph Index: 390

30.I HALASZTOTT PÉNZÜGYI TELJESÍTÉSEK ADATAI A jelentés kitöltése Ebben a táblában a beszámolás időpontjában a befektetési szolgáltató által nyújtott halasztott pénzügyi teljesítéseket kell feltüntetni. A halasztott pénzügyi teljesítésekre vonatkozó minden szerződéskötést ügyfelenként (illetve az ügyfél hiteléhez kapcsolódó értékpapíronként) külön-külön fel kell sorolni. Az a) oszlopban az adós (ügyfél) nevét, a c) oszlopban az adóst (ügyfelet) azonosító adatot kell feltüntetni. Azonosító adatként a vállalkozások esetén a törzsszámot (az adószám első nyolc számjegyét), a természetes személyeknél a születési dátumot kell beírni. A b) oszlopban a számítástechnikai okból szükséges azonosító „V” vagy „S” kódot kell beírni. A „V” kóddal kell a vállalkozásokat jelezni, az „S” kóddal a természetes személyeket kell jelölni. A d) oszlopban az értékpapír megnevezésénél az értékpapír rövid, de azonosítható nevét, az e) oszlopban az értékpapír egyedi azonosító, ISIN kódját kell feltüntetni. Az f) oszlopban kell az értékpapírügylet névértékét, a g) oszlopban az ügyfél fizetési kötelezettségének időpontját, a h) oszlopban a halasztott pénzügyi teljesítésre vonatkozó lejárat (visszafizetés) időpontját kell kimutatni. A i) oszlopban a halasztott pénzügyi teljesítés teljes összegét kell szerepeltetni.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes